
كَيْفَ أَدْخُلُ فِي الإِسْلَامِ ؟» «

Taƙaitaccen littafi mai taken:
»YAYA ZAN SHIGA MUSULUNCI?«



Wanda aka yi tarjamarsa zuwa ga: 
yaren HAUSA.


Tanadar: Mai neman afuwar Ubangijinsa:
Haisam Ɗan Muhammad Jamil Sarhan.
(Tsohon malami a ma`ahad na masallacin Annabi SAW, kuma mai kula da sakandaren ma`ahadus sunna Https://mahadsunnah.com).
Allah ya masa gafara da iyayensa biyu da wadanda suka taimake shi wurin fitar da wannan littafin.


Wanda ya yi tarjama: Dr. Abubakar Hamza Misau  – Allah ya datar da shi ya masa taufiƙi –




Bugun Farko
[Haƙƙoƙin ɗab`i  halal suke ga kowane Musulmi, ba tare da an canja abinda littafin ya ƙunsa ba]

¢YAYA ZAN SHIGA ADDININ MUSULUNCI?


	Tambaya:
	Amsa:

	[bookmark: _GoBack]Shin shiga musulunci abu ne mai sauki?
	E, domin baya buƙãtar wani tsani, ko kaɗe-kaɗe ko buki.

	Shin zan yi gaggawar shiga musulunci, ko zan jira lokacin da ya dace, ko zan tsaya sai bayan mãgance wasu matsaloli?
	Babu makawa dole ka yi gaggawa saboda jinkirin hakan zai iya janyo matsaloli, domin zaka iya mutuwa a kowane lokaci, kamar yadda shiga musulunci kasuwa ce mai riba, kuma duk lokacin da ka yi gaggawa, to ribarka zata fi yawa.

	Me mutumin da ya yi nufin shiga musulunci zai aikata?
	Yana buƙatar kawai ya furta kalmomin shahada biyu; ya ce: Ash-hadu al-lã`ilaha illal lahu, wa as-hadu anna Muhammadan abduhu wa rasuluhu (ma`ana: ina shaidawa babu abin bautawa da gaskiya sai Allah, kuma ina shaidawa lallai annabi Muhammadu bawan Allah ne manzonSa).

	Da wane yare zai furta kalmomin shahada?
	Zai iya furta Kalmar da duk yaren da yake iya Magana da shi, ba sharaɗi ne sai da harshen larabci ba.

	Shin zai faɗi kalmar ba tare da fahimtar ma`anarta  ba?

	A`a, ba makawa dole sai ya fahimci ma`anarta, ya kuma kudurce abinda ta kunsa, ya yi aiki da abinda take hukuntawa.

	Menene ma`anar;
ASH-HADU?
	Ma`anarta shine: Ina tabbatarwa da zuciyata, ina kuma faɗi da harshena.

	Menene ma`anar:
LÃ ILÃHA ILLAL LAHU?

	Ma`anarta shine: Babu abin bautawa da gaskiya face Allah.

	Menene ma`anar:
ANNA MUHAMMADAN ABDUHU WA RASULUHU?
	Ma`anarta shine, shi bawan Allah ne; ba a yi masa bauta, kuma manzo ne ba a ƙaryata shi.
Kuma abinda SHAIDAWAR nan take hukunta wa, shine: mutum ya riƙa gaskata Annabi SAW cikin abinda ya bada labari, yana biyayya a gare shi cikin abinda ya yi umurni, yana hanuwa daga abinda ya yi hani ya tsawatar, ya kuma riƙa bin sunnarsa yana koyi da shi.

	Na fahimta sosai, to me ya wajaba akaina na aikata yanzu?
	Ka faɗa a bayana: AS-HADU AL-LÃ`ILÃHA ILLAL LAHU, WA ASH-HADU ANNA MUHAMMADAN ABDUHU WA RASULUHU.

	Shin yanzu na zama musulmi?
	E, alhamdu lillahi, ka zama musulmi wannan kuma yana daga falalar da Allah yama ka.

	Da me kake min wasiyya tun da na zama musulmi?
	Ina maka wasiyyar ka riƙa roƙon Allah kan ya tabbatar da kai akan addininsa, kuma ka yi zabin abokai nagari waɗanda za su taimake ka kan tabbatuwa bisa addini, Sannan ka riƙa koyan musulunci, kãna ka ɓoye musuluncinka har ya yi karfi da izinin Allah

	Menene mafificin Addu`a?
	Shine: addu`ar {KA SHIRYAR DA MU HANYA MADAIDAICIYA}

	Menene mafi saukin zikiri?
	Mafi saukin zikiri shine {BISMILLAH} ana faɗin hakan wajen shiga masallaci da gida, da lokacin fita daga gare su, da lokacin karatun ƙur`ani, da gabanin shiga banɗaki, da gabanin tuɓe tufafi, da gabanin alwala, da gabanin  ci da sha,… da sauran wurare makamantan haka.

	Menene hukuncin kurakuran da na tafka gabãnin shiga ta musulunci?
	Musulunci yana rushe abinda ya gabã ce shi na zunubai, in banda haƙƙoƙin bayin da ya wajaba a basu, to dole ne a bayar da su ga ma`abotansu.

	Me ya wajaba na aikata bayan furta Kalmar shahada?
	Wajiibi ne akanka ka yi wanka.

	To me ya sa zan yi wanka.
	Na farko: musulmi baya cewa: Me yasa kaza, A`a ya kan ce: {MUN JI MUN YI BIYAYYA} [Nur:51]
Na biyu: Zaka yi wankan ne, domin ka tsarkake zahirin jikinka, kamar yadda ka tsarkake baɗininka (zuciya).

	Ya yi kyau, to yaya wankar take?
	Shine: ka yi niyyar wankar a zuciyarka, ka  ce: (BISMILLAH), sai ka game dukkan jikinka da ruwa.

	To, sai me bayan wankan?
	Idan lokacin salla ya yi, to lallai  zaka yi salla da izinin Allah.

	Da wahala na yi salla, saboda a cikinta akwai zantuka da ayyukan da ban iya su ba!
	Musulunci addinin sauƙi ne, ba addinin tsanani ba, Allhamdu lillah!.

	To ya ya zan yi sallar?
	Wajibi ne ka bibiyi yadda sallar take tare da ni, ko ka kalli bidiyoyin da suke koyar da yadda ake salla, kuma zaka samu kananan bidiyonmu da yaruka masu  yawa a shafin: ma`ahadus sunna, gwargwadon linkin kafafen sadarwa da zamu kawo a ƙarshen wannan littafi (ƙarami)

	Se kuma me bayan salla?
	Wajibi ne ka san rukunan musulunci guda biyar, waɗanda aka gina shi akansu, sannan sai rukunnan imani guda shida,… Haka zaka cigaba, harka kammala abubuwan da zasu cika maka musuluncinka da imaninka.

	Waɗanne sayit kake bani shawarar na riƙa ziyarta domin koyon addinin musulunci?
	Ina baka shawarar ka riƙa ziyartar sayit ɗin manyan maluma, da kuma sayit ɗin jam`iyyoyin da`awa ga jaliyaat da suke masarautar Saudi Arabia.

	Yaya zan yi mu`amala da makusanta na waɗanda ba musulmai ba?
	Zaka riƙa mu`amala da su kamar yadda Annabi SAW ya yi mu`amala da waɗanda ba musulmai ba, domin ya kasance Mai da`awa zuwa ga musulunci da harshensa, da ɗabi`unsa, da kuma mu`amalarsa,

	Akwai wanda yake son shiga musulunci, saidai baya son bada labari ga iyalansa kan musuluncinsa, to menene hukuncinsa?

	Ba dole ne ga mutumin da ya musulunta ya  bada labari ga wani kan musuluncinsa ba, saboda musuluncinsa tsakaninsa ne da Allah!

	Menene mafificin littafi a musulunci?
	Mafificin littafi a musulunci shi ne Alƙur`ani mai girma, saboda maganar Allah Ta`alah ne.

	Wace sura ce a cikin Alƙur`ani mai girma tafi muhimmanci?
	Surar da tafi muhimmanci itace Fatiha, wannan ya sanya muke karanta ta a kowace raka`ar salla.

	Wace aya ce tafi girma a cikin Alƙur`ani mai karamci?
	Ayar da tafi girma a cikin Alƙur`ani ita ce AYATUL KURSIYYU.

	Ta yaya zan koyi karatun Alƙur`ani?
	Ta hanyar koyon karatu, da sauraron tilawa, kamar tilawar sheikh Alhuzaify, da Alhusariy, da sauran malaman.

	Ta yaya zan fahimci Alƙur`ani?
	Zaka fahimci Alƙur`ani ta hanyar karatun littatafan tafsiri da maluman da aka musu shaidar kirki suka wallafa.

	A ina zan samu tafsirin Alƙur`ani?
	Ina baka shawarar ziyartar rukunin maɗba`antar Alƙur`ani da yake madinar Annabi SAW (na sarki Fahd)

	A shawarinka, me zan karanta bayan Alƙur`ani?
	Ina baka shawarin karatun hadisan Annabi SAW?

	Wane littafi ne yafi a bangaren hadisan Annabi SAW?
	Littafin hadisin da yafi daraja kuma yafi inganci, shine SAHIHUL BUKHARIY,  domin al`umma ta yi ijma`i  akansa, kuma jigajigan malumanta sun yarda da shi. Kuma ina baka shawarar ziyartar linkin sauke littatafa, wanda muka rubuta su a ƙarshen wannan littafi.

	Cikin hadisan Annabi wane ne yafi mahimmanci?
	Wanda yafi su muhimmanci shine hadisin Jibril AS, wanda yake bayanin martabobin addini guda  uku; musulunci da imani da ihsani.

	Ina tsoron na kasa samun ikon koyon addinin islama?
	Kada ka ji tsoro, ka yi tawakkali kana mai dogara ga Allah, kuma Allah zai taimake ka cikin aikinka. Addini yana da sauki, Allah ya maka dace kan abinda yake so kuma ya yarda.
Zaka iya karatun kyauta tare da mu, ta hanyar linkin sakandarenmu; ma`ahadus sunna, wanda muka kawo shi a ƙarshen wannan littafin.
Daga ƙarshe:
Ina maka wasiyya da fadin Annabi SAW: KA YI KWAƊAYI ABINDA ZAI AMFANE KA, KA NEMI TAIMAKON ALLAH, KADA KA GAZA.

